Komission asetus (EY) N:o 2361/2001, annettu 30 päivänä marraskuuta 2001, naudanlihan enimmäisostohinnan vahvistamisesta asetuksen (EY) N:o 690/2001 mukaista viidettätoista osittaista tarjouskilpailua varten ja kyseisen asetuksen säännöksistä poikkeamisesta



Virallinen lehti nro L 315 , 01/12/2001 s. 0057 - 0058



Komission asetus (EY) N:o 2361/2001, annettu 30 päivänä marraskuuta 2001, naudanlihan enimmäisostohinnan vahvistamisesta asetuksen (EY) N:o 690/2001 mukaista viidettätoista osittaista tarjouskilpailua varten ja kyseisen asetuksen säännöksistä poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on viimeksi muutettuna asetuksella (EY) N:o 1512/2001(2), ja erityisesti sen 38 artiklan 2 kohdan, ottaa huomioon erityisistä markkinoiden tukitoimenpiteistä naudanliha-alalla 3 päivänä huhtikuuta 2001 annetun komission asetuksen (EY) N:o 690/2001(3), sellaisena kuin se on viimeksi muutettuna asetuksella (EY) N:o 2155/2001(4), ja erityisesti sen 3 artiklan 1 kohdan, sekä katsoo seuraavaa: (1) Noudattaen sitä, mitä asetuksen (EY) N:o 690/2001 2 artiklan 2 kohdassa säädetään, naudanlihan ostamisesta asetuksen (EY) N:o 690/2001 mukaisesti 10 päivänä huhtikuuta 2001 annetussa komission asetuksessa (EY) N:o 713/2001(5), sellaisena kuin se on viimeksi muutettuna asetuksella (EY) N:o 2288/2001(6), vahvistetaan luettelo jäsenvaltioista, joissa viidestoista osittainen tarjouskilpailu avataan 26 päivänä marraskuuta 2001. (2) Asetuksen (EY) N:o 690/2001 3 artiklan 1 kohdan mukaisesti viiteluokkaa varten vahvistetaan tarvittaessa enimmäisostohinta saatujen tarjousten perusteella kyseisen asetuksen 3 artiklan 2 kohdan säännökset huomioon ottaen. (3) Koska naudanlihamarkkinoita on syytä tukea kohtuullisella tavalla, enimmäisostohinta olisi vahvistettava kyseessä olevissa jäsenvaltioissa sopivalle tasolle. Koska jäsenvaltioiden markkinahintatasot poikkeavat toisistaan, olisi vahvistettavien enimmäisostohintojen oltava erisuuruiset. (4) Asetuksen (EY) N:o 690/2001 4 artiklan 2 kohdassa säädetään, että kussakin yksittäisessä tarjouskilpailussa hyväksytty määrä on toimitettava 17 päivän kuluessa enimmäisostohinnan julkaisemisesta. Joulun aika uhkaa kuitenkin hidastaa toimituksia merkittävällä tavalla. Näin ollen olisi säädettävä, että 10 päivänä joulukuuta 2001 kuudennessatoista osittaisessa tarjouskilpailussa hyväksyttyjä määriä voidaan toimittaa 10 päivään tammikuuta 2002 saakka. (5) Tukitoimenpiteiden kiireellisyyden vuoksi tämän asetuksen olisi tultava voimaan viipymättä. (6) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksella (EY) N:o 690/2001 26 päivänä marraskuuta 2001 avatussa viidennessätoista osittaisessa tarjouskilpailussa sovelletaan seuraavia enimmäisostohintoja: - Saksa: 154,50 EUR/100 kg, - Irlanti: 185,70 EUR/100 kg, - Espanja: 155,85 EUR/100 kg, - Ranska: 209,50 EUR/100 kg, - Luxemburg: 165,00 EUR/100 kg, - Belgia: 161,70 EUR/100 kg, - Portugali: 158,00 EUR/100 kg. 2 artikla Poiketen siitä, mitä asetuksen (EY) N:o 690/2001 4 artiklan 2 kohdassa säädetään, 10 päivänä joulukuuta 2001 pidettävässä kuudennessatoista osittaisessa tarjouskilpailussa hyväksyttäviä määriä voidaan toimittaa 10 päivään tammikuuta 2002 saakka. 3 artikla Tämä asetus tulee voimaan 1 päivänä joulukuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä marraskuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 201, 26.7.2001, s. 1. (3) EYVL L 95, 5.4.2001, s. 8. (4) EYVL L 289, 6.11.2001, s. 4. (5) EYVL L 100, 11.4.2001, s. 3. (6) EYVL L 307, 24.11.2001, s. 12.